Aleah Stanbridge

Aleah Liane Starbridge, oikea sukunimi Stanbridge, esiintyi myös pelkällä etunimellä (1. heinäkuuta 1976 Etelä-Afrikka – 18. huhtikuuta 2016 Örebro, Ruotsi) oli eteläafrikkalaissyntyinen laulaja ja sanoittaja, joka asui Ruotsissa Örebrossa. Hänen ääntään on kuvailtu sanoilla "outo, pehmeä, ihan kummitusmainen" ja "eteerinen".

Starbridge teki vokalistina hänen ja Juha Raivion yhteisen yhtyeen Trees of Eternity kanssa levyn Hour of the Nightingale ja kirjoitti kappaleisiin sanoituksia. Tulossa on myös postuumi soololevy. He olivat tutustuneet vuonna 2008, kun Raivio etsi yhtyeelleen naislaulajaa. He asuivat yhdessä Ruotsissa.
Starbridge vieraili Swallow the Sun -yhtyeen albumilla Songs from the North III ja Amorphiksen albumilla Under the Red Cloud.

Lähteet

Eteläafrikkalaiset laulajat
Ruotsalaiset laulajat
Vuonna 1976 syntyneet
Vuonna 2016 kuolleet